Drach to je rōman ôd ślōnskigo pisŏrza Szczepana Twardocha. Bōł ôn ôpublikowany we grudniu 2014 roku nakładym polskigo wydŏwnictwa Wydawnictwo Literackie. Autōr dostoł za niōm Nadgrodã ôd Kościelskich, a sōm rōman dostoł sie do finału Nadgrody Literackij „Nike” na 2015 rok. Rōman je pisany we polskij gŏdce. 10 paździyrnika 2018 roku, tyż nakładym Wydawnictwa Literackigo, ôpublikowany bōł przekłŏd na ślōnskõ gŏdkã ôd Grzegorza Kulika, z tytułym „Drach. Edycyjŏ ślōnskŏ”. Kōmpozycyjŏ. Ksiōnżka skłŏdŏ sie ze sztyrech tajli, kere sōm nōmerowane a niy majōm tytułōw. zajty 9–88 zajty 89–212 zajty 213–289 zajty 291–355 Kożdŏ tajla skłŏdŏ sie ze ôd trzech do dziewiyńciu rozdziałōw. Trefiyniŏ ôpisane w ksiōnżce niy sōm pokazowane chrōnologicznie. Narracyjŏ skŏkŏ pōmiyndzy latami, wielokrotnie w czasie jednego rozdziału, a nawet zajty. Fabuła. Akcyjŏ rōmanu rozgrŏwŏ sie ôd 1906 do 2014 roku na Gōrnym Ślōnsku, zaôbycz na terynach pōmiyndzy Glywicami a Rybnikym. Pokazuje ôna losy ślōnskij familije Magnorōw i Gemanderōw, przi czym nawiōnzuje do trefiyń historycznych. Ôficjalny ślōnski ôpis rōmanu: Nadgroda ôd Kościelskich (2015) finał Nadgrody Literackij „Nike” (2015) Nadgroda ôd Brücke Berlin Literatur und Übersetzerpreis (2016) Ôdbiōr. „Drach” je ofyn mianowany „Gōrnoślōnskŏ epopeja”. Drach